AIE วิ่งแรง 7% เก็งครึ่งปีหลังโต ลุ้น “คลายล็อก” หนุนดีมานด์น้ำมันพุ่ง
AIE บวกกว่า 7% จับตาผลงานครึ่งปีหลังเด่น ลุ้น “คลายล็อก” หนุนดีมานด์น้ำมันพุ่ง โดยราคาหุ้นปิดวันนี้ที่ 1.48 บาท บวก 10 บาท หรือ 7.25% ด้วยมูลค่าการซื้อขาย 344.47 ล้านบาท
26 ส.ค. 2564

ผู้สื่อข่าวรายงานว่า ราคาหุ้น บริษัท เอไอ เอนเนอร์จี จำกัด (มหาชน) หรือ AIE ปิดตลาดวันนี้ที่ระดับ 1.48 บาท บวก 10 บาท หรือ 7.25% สูงสุดที่ระดับ 1.49 บาท ต่ำสุดที่ระดับ 1.39 บาท ด้วยมูลค่าการซื้อขาย 344.47 ล้านบาท

ทั้งนี้ คาดว่านักลงทุนเข้าเก็งกำไรผลประกอบการในช่วงครึ่งปีหลัง 2564 จะมีการเติบโตมากกว่าในช่วงครึ่งปีแรก เนื่องจากสถานการณ์ โควิด-19 ที่จะเริ่มคลี่คลาย จากการฉีดวัคซีนที่ครอบคลุม และมาตรการผ่อนคลายของรัฐบาล ที่จะทยอยออกมาเพิ่มมากขึ้นก็จะช่วยให้ปริมาณในการใช้น้ำมันเพิ่มขึ้นตามไปด้วย
ขณะที่ปัจจุบันบริษัทเดินเครื่องกำลังการผลิตอยู่ประมาณ 80% จากช่วงที่ผ่านมาได้รับผลกระทบของโควิด-19 ทำให้ยอดปริมาณการใช้น้ำมันต่ำลงไปบ้าง แต่กำลังการผลิตยังถือว่าเกินระดับของ Economies of Scale ซึ่งบริษัทคาดว่าในครึ่งปีหลังจะขึ้นมาอยู่ที่ระดับเกิน 90% ตามปริมาณการใช้ที่เพิ่มขึ้น